Näh, läksin ööviiulist seletamisega pikale. Tegelikult veelgi enam üllatas sel suvehakul mind aga kollane karikakar. Mäletan teda aastate eest siitsamast külaserva kesapõllult. Vahel meenutasin ta lausa liiga julgekollast  õilmitsemist ja mõtisklesin, et võiks ju oma poollooduslikule lilleniidule kusagilt tuua. Aga kustkohast? Mitte ei juhtunud kollane karikakar suviti õitseajal niisama möödaminnes ette.